Β4-1512, 1521, 1532, 1533, 1535 και 1558/95

Ψήφισμα σχετικά με την πρώην Γιουγκοσλαβία

Το Ευρωπαϊκό Κοινοβούλιο,

- έχοντας υπόψη τη Ειρηνευτική Συμφωνία του Ντάϋτον,

A. χαιρετίζοντας την ειρηνευτική συμφωνία που επιτεύχθηκε στη Βοσνία - Ερζεγοβίνη ως αφετηρία για την ανοικοδόμηση και ανάπτυξη αυτής της πληγείσης από τους πολέμους χώρας και τονίζοντας ότι αυτή η συμφωνία πρέπει να θεωρηθεί ως βήμα για την εκ νέου δημιουργία της ενωμένης Βοσνίας-Ερζεγοβίνης,

B. λαμβάνοντας υπόψη ότι τώρα χρειάζεται μία μακροπρόθεσμη ισχυρή δέσμευση και ένα συγκεκριμένο πρόγραμμα βοήθειας εκ μέρους της ΕΕ, του ΟΗΕ και άλλων διεθνών οργανισμών, για την εφαρμογή του ειρηνευτικού σχεδίου, καθώς και για την αποτελεσματικότητά του, ούτως ώστε να επιτευχθεί σταθερότητα στην περιοχή,

Γ. χαιρετίζοντας τις προσπάθειες των συμμετεχόντων στην ειρηνευτική διάσκεψη του Λονδίνου να διασφαλίσουν την εφαρμογή αυτής της ειρηνευτικής συμφωνίας,

Δ. εκτιμώντας ότι πρέπει να δοθεί απόλυτη προτεραιότητα στην κατάρτιση και εκτέλεση ενός προγράμματος οικονομικής ανάκαμψης και πολιτικής ανοικοδόμησης ως βασικού στοιχείου για την εγκαθίδρυση μιας μόνιμης ειρήνης και μιας δίκαιης διεθνούς τάξης στην περιοχή επισύροντας δε την προσοχή στην εμπειρία της Ευρωπαϊκής Επιτροπής την οποία απέκτησε με τη συνδρομή των χωρών της ΚΑΕ,

Ε. υπογραμμίζοντας ότι η διαδικασία ανοικοδόμησης των δημοκρατιών της πρώην Γιουγκοσλαβίας δεν μπορεί να περιορισθεί σε μαζική ανθρωπιστική και οικονομική βοήθεια και βοήθεια για την υποδομή αλλά συνεπάγεται επίσης την εγκαθίδρυση και ενίσχυση δημοκρατικών δομών και την επαναδημιουργία κατάλληλων συνθηκών για τη συμμετοχή όλων των πολιτών στα πολιτικά θεσμικά όργανα, σε όποια εθνοτική ομάδα και αν ανήκουν, και την πλήρη πολιτική έκφραση,

ΣΤ. αποδίδοντας τιμή στις θυσίες που έκαναν και στο θάρρος που επέδειξαν οι δυνάμεις της UNPROFOR, οι παρατηρητές της ΕΕ, οι αξιωματούχοι των Ανθρωπιστικών Οργανώσεων του ΟΗΕ και, ιδιαίτερα, πολυάριθμοι και θαρραλέοι εθελοντές σε ΜΚΟ,

1. χαιρετίζει τη συμφωνία που υπεγράφη πρόσφατα σχετικά με τη Βοσνία- Ερζεγοβίνη και ζητεί από το Συμβούλιο και την Επιτροπή να κάνουν ό,τι είναι δυνατόν για να ευνοήσουν την επί τόπου υλοποίηση των δεσμεύσεων που ανελήφθησαν από τα εμπλεκόμενα μέρη[semigr ]

2. υπογραμμίζει ότι κάθε προσπάθεια για την εξασφάλιση της ειρήνης και την ανοικοδόμηση της Βοσνίας - Ερζεγοβίνης πρέπει να στοχεύει στο κτίσιμο μιας πολυεθνοτικής, πολυθρησκευτικής και πολυπολιτισμικής κοινωνίας ξεπερνώντας ως εκ τούτου τις συνέπειες της εθνοτικής κάθαρσης, και ιδιαίτερα στη διατήρηση της ενότητας της Βοσνίας - Ερζεγοβίνης[semigr ]

3. προειδοποιεί ότι το γεγονός ότι δεν επιμένει στον σεβασμό των ανθρωπίνων δικαιωμάτων στη Σερβία, και κυρίως στο Κοσσυφοπέδιο, πριν από την άρση των κυρώσεων, θα ανοίξει ασφαλώς το δρόμο σε μελλοντικές συγκρούσεις[semigr ]

4. προειδοποιεί για το γεγονός ότι, εάν δεν θέλουμε η Βοσνία να υποστεί εκ νέου επίθεση όταν οι δυνάμεις διαμεσολάβησης του ΝΑΤΟ μετά από ένα χρόνο θα αποσυρθούν, θα πρέπει να δοθούν στη Βοσνία τα μέσα εκείνα που θα της επιτρέψουν να εξασφαλίσει την άμυνά της[semigr ]

5. υπογραμμίζει τα αιτήματά του για εφαρμογή του σχεδίου ανοικοδόμησης κατά τρόπο ώστε να γίνει σεβαστό το γράμμα του νόμου και τα ανθρώπινα δικαιώματα, να επιστρέψουν στις εστίες τους οι πρόσφυγες, να δοθούν οι μέγιστες δυνατές ευκαιρίες για αποκατάσταση της πολυεθνικότητας, να διασφαλιστεί η συνεργασία με το Διεθνές Δικαστήριο για την πρώην Γιουγκοσλαβία και να ενισχυθεί η ακεραιότητα της Βοσνίας-Ερζεγοβίνης και η εξουσία των θεσμικών οργάνων της δημοκρατίας αυτής[semigr ]

6. πιστεύει ότι η έγκριση νέου συντάγματος για τη Βοσνία-Ερζεγοβίνη αποτελεί βήμα κρίσιμης σημασίας, ότι το εν λόγω Σύνταγμα πρέπει να αντικατοπτρίζει τις αξίες μιας πολυεθνοτικής, πολυθρησκευτικής και πολυπολιτισμικής κοινωνίας οι οποίες είναι οι ίδιες με τις αξίες στις οποίες βασίζεται η Ευρωπαϊκή Ένωση[semigr ] οι αξίες αυτές πρέπει να ορίζονται σαφώς και να παρέχονται εγγυήσεις για την προάσπισή τους[semigr ]

7. καλεί όλα τα θεσμικά όργανα της Ευρωπαϊκής Ένωσης και τα κράτη μέλη να διαθέσουν τους απαραίτητους χρηματοδοτικούς πόρους για την ταχεία υλοποίηση ενός προγράμματος ανοικοδόμησης και ανάπτυξης[semigr ] καλεί τις άλλες ανεπτυγμένες χώρες να προσφέρουν ανάλογη χρηματοδοτική συμβολή στο εν λόγω πρόγραμμα[semigr ]

8. πιστεύει ότι η συμφωνία του Ντάϋτον παρέχει την ευκαιρία και επιβάλλει ως καθήκον στην ΕΕ και στα κράτη μέλη της να επιδιώξουν τα ακόλουθα:

(α) την προστασία των ανθρωπίνων δικαιωμάτων και των δικαιωμάτων στο Κοσσυφοπέδιο και τη Βοϊβοντίνα[semigr ]

(β) την προστασία των ανθρωπίνων και συλλογικών δικαιωμάτων στην Ανατολική Σλαβονία[semigr ]

(γ) την αναζήτηση αγνοουμένων ατόμων[semigr ]

(δ) την επιστροφή των προσφύγων στα σπίτια τους οποτεδήποτε αυτό είναι δυνατό[semigr ]

(ε) την αποφυλάκιση πολιτικών κρατουμένων και αιχμαλώτων πολέμου[semigr ]

(στ) την έκδοση εγκληματιών πολέμου προκειμένου να δικασθούν ενώπιον του ειδικού Διεθνούς Δικαστηρίου στη Χάγη[semigr ]

(ζ) την προστασία και την παροχή βοήθειας στα άτομα εκείνα που την έχουν ιδιαίτερα ανάγκη, όπως είναι τα θύματα βιασμών, τα ορφανά, οι τραυματίες και τα θύματα βασανιστηρίων[semigr ]

9. διαμαρτύρεται εντονότατα για τις συνεχιζόμενες εθνικές εκκαθαρίσεις και τον αποκλεισμό των διόδων προς το Γκόραζντε από τους σέρβους αυτονομιστές, την καταστροφή εστιών και την δίωξη πολιτών από τις κροατικές δυνάμεις της Βοσνίας-Ερζεγοβόνης εντός της Βοσνίας και καλεί τις νατοϊκές αρχές και τις αρχές των Ηνωμένων Εθνών να θέσουν τέρμα σ'αυτές τις παραβιάσεις της συμφωνίας του Ντάϋτον, χρησιμοποιώντας κάθε πρόσφορο μέσον[semigr ]

10. επιδοκιμάζει τη σύσταση ομάδας εργασίας για τα δικαιώματα του ανθρώπου και μιας διεθνούς αστυνομικής δύναμης, καθώς και τον ορισμό επιτρόπου διοικήσεως (Ombudsman) από τον ΟΑΣΕ[semigr ]

11. είναι της γνώμης ότι η εκλογική διαδικασία μπορεί να αρχίσει αμέσως μόλις επιλυθεί το πρόβλημα του επαναπατρισμού των προσφύγων, ότι η διαδικασία αυτή πρέπει να παρακολουθηθεί στενά και να τύχει της υποστήριξης της ΕΕ, του ΟΑΣΕ και άλλων διεθνών οργανισμών, καθώς και ότι θα πρέπει να διασφαλιστεί η ανεξαρτησία των μέσων ενημέρωσης[semigr ]

12. πιστεύει ότι η πλήρης συμμετοχή μη κυβερνητικών οργανισμών είναι βασική για τη θετική έκβαση του ειρηνευτικού σχεδίου και ότι θα πρέπει να δοθεί σάυτές συμβουλευτικό καθεστώς στο πλαίσιο του σχεδίου ανασυγκρότησης[semigr ]

13. καλεί τις κυβερνήσεις όλων των χωρών της πρώην Γιουγκοσλαβίας να δημιουργήσουν τις αναγκαίες διοικητικές και διαχειριστικές δομές ώστε να εξασφαλισθεί ότι το εν λόγω πρόγραμμα οικονομικής και πολιτικής ανοικοδόμησης θα ωφελεί την πλέον πληγείσα μερίδα του πληθυσμού[semigr ]

14. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στα κοινοβούλια των κρατών μελών και στις κυβερνήσεις και τα κοινοβούλια των κρατών που συμμετέχουν στη συμφωνία του Ντάϋτον.